Lav et referat af nedenstående tekst:

Tekst:
Som et led i anden fase af genåbningen af Danmark, er det fra i dag igen muligt tage del i kirke og tro-livet i Folkekirken og andre trossamfund. - Jeg glæder mig inderligt over, at danskerne igen kan tage del i kirke- og troslivet som en del af anden fase af genåbningen af Danmark. Også selv om vi må indstille os på, at det ikke bliver på samme måde, som vi er vant til. Det er vigtigt, at både folkekirken og andre trossamfund er bevidste om at følge retningslinjerne nøje. Og jeg opfordrer stadig alle til at bruge den sunde fornuft og anlægge et forsigtighedsprincip, når man lokalt går i gang med at planlægge aktiviteter igen, siger kirkeminister Joy Mogensen i en pressemeddelelse. Retningslinjerne er udarbejdet i tæt dialog med blandt andre repræsentanter for folkekirkens interessenter og faglige organisationer samt repræsentanter for andre trossamfund. Kirkeministeren retter en varm tak for det grundige arbejde: - Repræsentanter for folkekirken og andre trossamfund har bidraget både aktivt og ansvarsbevidst til at udarbejde retningslinjerne. Jeg er glad for, at kirke og trossamfund på den måde tager et vigtigt medansvar for at holde smitterisikoen nede i vores samfund, siger kirkeminister Joy Mogensen. Det er et lokalt ansvar at sikre, at genåbningen i praksis kan ske efter retningslinjerne og med overholdelse af sundhedsmyndighedernes krav og anbefalinger. Det oplyser kirkeministeriet i en pressemeddelelse.

Referat:
I dag kan kirker, synagoger og moskeer igen åbne, men de åbnes ikke som før covid-19. Der er retningslinjer, der skal overholdes.